遊戲引擎係設計嚟俾人開發電子遊戲嘅 IDE，會有齊嗮啲畀人用嚟開發遊戲用嘅配套，包括係電子遊戲成日用嗰啲聲效、圖像技術同物理模擬，而且仲會將呢啲嘢擺喺個圖像用家介面當中，（例如）隻 IDE 有若干個視窗，一個視窗顯示手上有嘅檔案、下一個視窗顯示隻遊戲個虛擬世界、下一個視窗用文字型式列出個世界有嘅物件同每件物件嘅名... 呀噉。